PHOL คึกคัก Q2/59 กำไรทะยาน 2 เท่าตัว
PHOL คึกคัก Q2/59 กำไรทะยาน 2 เท่าตัวมาที่ 13.59 ลบ. จากปีก่อน 4.53 ลบ. หลังรายได้จากการขายและบริการเพิ่มขึ้น ด้าน 6 เดือนแรกกำไรเพิ่ม 52% อยู่ที่ 23.55 ลบ. จากปีก่อน 15.49 ลบ.
11 ส.ค. 2559

บริษัท ผลธัญญะ จำกัด (มหาชน) หรือ PHOL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 13.59 ล้านบาท หรือมีกำไรสุทธิ 0.08 บาทต่อหุ้น หรือเพิ่มขึ้น 200% จากช่วงเดียวกันของปีก่อนที่มีกำไรสุทธิ 4.53 ล้านบาท หรือมีกำไรสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายและให้บริการเพิ่มขึ้น
ขณะที่ผลการดำเนินงานช่วง 6 เดือนแรกมีกำไรสุทธิ 23.55ล้านบาท หรือ 0.15 บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 15.49 ล้านบาท หรือ 0.10 บาทต่อหุ้น